یاریی کۆتاییی جامی ئەورووپای ١٩٧٥

یاریی کۆتاییی جامی ئەورووپای ١٩٧٥ کۆتا یاریی وەرزی ١٩٧٤-١٩٧٥ جامی ئەورووپا بوو کە ئێستا بە خولی پاڵەوانەکانی ئەورووپا ناسراوە،کە بیستەمین وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو. لەڕۆژی ٢٨ی ئایاری ١٩٧٥ لەیاریگای پارک دی پرێنسی شاری پاریسی فەڕەنسا، لەنێوان یانەی تۆپی پێی بایەرن میونشنی ئەڵمانیای ڕۆژئاوا و لیدز یوناتید ئەنجامدرا.  بایرن میونشن لە دووەم یاری کۆتاییدا دەرکەوت؛ لە وەرزی پێشوودا سەرکەوتنیان بەدەستهێنابوو، لە یاری دووبارەدا دوای ئەوەی یاریی یەکەم بە ئەنجامی 1-1 کۆتایی هات ، بە ئەنجامی 4-0 لە ئەتلەتیکۆ مەدریدی ئیسپانییان بردەوە. لە کاتێکدا ئەمە یەکەمجار بوو یانەی لیدز بگاتە قۆناغی کۆتایی جامەکە. لە خولەکی ٧١دا فرانز ڕۆس گۆڵێکی بۆ بایرن تۆمارکرد و دوای دە خولەک گێرد مۆلەر پێشکەوتنەکەی درێژکردەوە، لە ئەنجامدا بایەرن میونخ توانی بە ئەنجامی ٢–٠ بەسەر لیدز یوناتیدی ڕکابەری سەربکەوێت و ببێتە ھەڵگری نازناوی ئەم وەرزە.ئەمە دووەم سەرکەوتنی لەسەریەک بوو کە بایرن لەم پاڵەوانێتییەدا بەدەستی هێنا، هەرچەندە نەیتوانی نازناوی بۆندسلیگا بپارێزێت و لە پلەی دەیەمی یارییەکەدا کۆتایی هات . ئاژاوەگێڕییەکانی هاندەرانی لیدز لە کاتی یارییەکەدا بووە هۆی ئەوەی یەکێتی تۆپی پێی ئەوروپا یانەکەی بۆ ماوەی چوار ساڵ لە ڕکابەرییەکانی ئەوروپا قەدەغە بکات، هەرچەندە بە تانەدان ئەمە بۆ دوو ساڵ کەمکرایەوە.Season 1974-75, European Cup History.com   ئەم قەدەغەکردنە هەرگیز جێبەجێ نەکرا بەهۆی دابەزینی ئاستی یانەکە لە کۆتاییەکانی حەفتاکانی سەدەی ڕابردوودا کە ڕێگری لە پاڵاوتنەکانی ئەوروپا کرد تا ساڵانی ١٩٧٩-١٩٨٠.

 سەرچاوەکان 

 بەستەری دەرەکی 

 وەرز لە ماڵپەڕی یوفا
 ئەنجامی جامی ئەوروپا لە یاری Rec. وەرزش. دامەزراوەی ئاماری تۆپی پێ
 مێژووی جامی ئەوروپا ساڵی ١٩٧٥